b'\n_START_ARTICLE_\nLietuva 2015 m. Europos \xc5\xbeaidyn\xc4\x97se\n_START_SECTION_\nPasiruo\xc5\xa1imas\n_START_PARAGRAPH_\nLietuvos sporto federacijos tinkamai nebuvo pasiruo\xc5\xa1usios kvalifikacijai \xc4\xaf \xc5\xbeaidynes kas labai atsiliep\xc4\x97 Lietuvos delegacijos dyd\xc5\xbeiui. Lietuvos gimnastikos federacija nesukomplektavo komand\xc5\xb3 nei \xc4\xaf vien\xc4\x85 i\xc5\xa1 penki\xc5\xb3 gimnastikos (vyr\xc5\xb3 sportin\xc4\x97s, moter\xc5\xb3 sportin\xc4\x97s, menin\xc4\x97s, aerobikos ir akrobatikos) kvalifikacini\xc5\xb3 turnyr\xc5\xb3 arba jose i\xc5\xa1 vis nedalyvavo. Lietuvos lankinink\xc5\xb3 s\xc4\x85junga, Lietuvos fechtavimosi federacija ir Lietuvos vandensvyd\xc5\xbeio federacija nedelegavo nei vieno sportininko \xc4\xaf kvalifikacinius turnyrus. Lietuvos karate federacijos nepropaguoja olimpinio karate d\xc4\x97l ko \xc5\xa1alis netur\xc4\x97jo nei vieno reitinguoto sportininko galin\xc4\x8dio var\xc5\xbeytis d\xc4\x97l patekimo \xc4\xaf \xc5\xbeaidynes. D\xc4\x97l reto Lietuvos sportinio \xc5\xa1audymo, kaln\xc5\xb3 dvira\xc4\x8di\xc5\xb3, tekvondo ir triatlono atstov\xc5\xb3 dalyvavimo au\xc5\xa1to rango var\xc5\xbeybose \xc5\xa1alis nelaim\xc4\x97jo nei vieno kelialapio pagal reitingo ta\xc5\xa1kus arba ta\xc5\xa1k\xc5\xb3 i\xc5\xa1 vis netur\xc4\x97jo. Lietuva galiausiai peln\xc4\x97 paguodos pakvietimus \xc4\xaf triatlono, sportinio \xc5\xa1audymo ir \xc5\xa1audymo i\xc5\xa1 lanko var\xc5\xbeybas._NEWLINE_Lietuvos lengvosios atletikos atstovai negal\xc4\x97jo startuoti Europos \xc5\xbeaidyn\xc4\x97se, nes pirmose \xc5\xbeaidyn\xc4\x97se vyko tik Europos \xc5\xbeemiausios lygos komand\xc5\xb3 var\xc5\xbeybos, o Lietuva yra antroje pagal paj\xc4\x97gum\xc4\x85 lygoje. Plaukimo ir \xc5\xa1uoli\xc5\xb3 \xc4\xaf vanden\xc4\xaf var\xc5\xbeybose \xc5\xa1aliai atstovauti gali tik jaunimo am\xc5\xbeiaus grup\xc4\x97s sportininkai.'